**Vasiliy Dmitriyevich Sovpel** (belaruscha: *Васіль Дзмітрыевіч Соўпель*; 1999-yil 23-mart) — belaruslik futbolchi, Qozogʻistonning „Kaysar" klubi yarim himoyachisi.

Karyerasi
---------

### Yoshlik yillari

Vasiliy Sovpel oʻzining futbolchilik faoliyatini „MTZ-RIPO" klubida boshlagan. Klub tarqatib yuborilgach, futbolchi oʻyinlarini davom ettirish uchun Polshaning „Legiya" jamoasiga yoʻl oladi. Shuningdek, u „Lugano", „Monza", „Frankavilli" kabi klublar akademiyalari sinov-mashgʻulot oʻyinlarida ham ishtirok etgan boʻlib, 2018-yilga kelib Minskning „Dinamo" klubi jamoasi eʼtiboriga tushadi.

### „Chist"

2018-yilning avgust oyida Vasiliy Sovpel „Chist" klubiga ijaraga olinadi. Futbolchi klubdagi debyut oʻyinini 2018-yilning 25-avgustida „Slonim" jamoasiga qarshi oʻtkazadi va oʻyinning 75-daqiqasida zaxiradan maydonga tushadi. Sovpel oʻyinlardagi ilk golini 2018-yilning 15-sentyabr kuni „Granit" jamoasi darvozasiga kiritadi. Futbolchi jamoaning asosiy oʻyinchilaridan biri hisoblanar edi, biroq jamoa ikkinchi liga oʻyinlariga tushib ketgach, futbolchi klubni tark etishga majbur boʻladi.

### „Energetik-BGU"

2019-yil yanvar oyida Sovpel „Energetik-BGU" klubiga koʻchib oʻtadi. U klubdagi debyut oʻyinini 2019-yilning 13-aprelida „Gomel" jamoasiga qarshi o‘tkazadi. Sovpel oʻzining jamoadagi ilk golini 2019-yilning 28-iyulida Belarus kubogi doirasidagi „Arsenal" klubiga qarshi kechgan o‘yinda kiritishga muvaffaq boʻladi. Chempionatdagi ilk golini esa 2019-yil 1-dekabrda „Dnepr" jamoasiga qarshi bahslarda raqib darvozasiga kiritadi.

2020-yilning yanvar oyiida Sovpel klub bilan shartnomasini uzaytiradi. Futbolchi oʻyinlarda tez-tez maydonga tusha boshlaydi va asosiy oʻyinlarda ishtirok etadi, lekin shunga qaramay, asosan, zaxira oʻyinchisi boʻlib qolaveradi. 2020-yil 26-iyun kuni „Slaviya" ga qarshi kechgan o‘yinda futbolchi dubl qayd etadi. 2021-yilning yanvar oyida esa futbolchi yana klub bilan shartnomani uzaytiradi. Yangi mavsum oʻyinlarida ham futbolchi, asosan, zahiradan maydonga tushiriladi.

### „Andijon"

2021-yil iyul oyida Sovpel O‘zbekistonning „Andijon" klubiga olti oylik ijara bilan yo‘l oladi. Futbolchi klubdagi debyut oʻyinini 2021-yilning 31-iyulida „Turon" jamoasiga qarshi o‘tkazadi. U klubdagi ilk golini 2021-yil 25-sentyabr kuni „Qo‘qon-1912" klubiga qarshi o‘yinda urishga muvaffaq boʻladi. Sovpel 6 oylik ijara davomida jamoaning asosiy oʻyinchisiga aylanadi, keyinchalik esa „Andijon"dan Belarus klubiga qaytadi.

Yutuqlari
---------

Belorussiya bayrogʻi **„Gomel"**

Belarus kubogi sohibi: 2021—2022-yillar.

Manbalar
--------

1. ↑  „Минское «Динамо» заявило за дубль клуба хавбека, который ранее выступал в академиях «Легии», «Лугано», «Монцы» и «Франкавиллы»". 22-iyun 2019-yilda asl nusxadan arxivlandi. Qaraldi: 20-aprel 2022-yil.
2. ↑  „Slonim vs. Underdogs" (en). *soccerway.com* (25-avgust 2018-yil).
3. ↑  „Underdogs vs. Granit" (en). *soccerway.com* (15-sentabr 2018-yil). 22-iyun 2021-yilda asl nusxadan arxivlandi. Qaraldi: 20-aprel 2022-yil.
4. ↑  „Василий Совпель перешел в "Энергетик-БГУ"". 1-may 2021-yilda asl nusxadan arxivlandi. Qaraldi: 20-aprel 2022-yil.
5. ↑  „Gomel vs. Energetyk-BGU" (en). *soccerway.com* (13-aprel 2019-yil). 1-mart 2020-yilda asl nusxadan arxivlandi. Qaraldi: 20-aprel 2022-yil.
6. ↑  „Arsenal vs. Energetyk-BGU" (en). *soccerway.com* (28-iyul 2019-yil). 29-fevral 2020-yilda asl nusxadan arxivlandi. Qaraldi: 20-aprel 2022-yil.
7. ↑  „Energetyk-BGU vs. Dnyapro" (en). *soccerway.com* (1-dekabr 2019-yil). 3-dekabr 2021-yilda asl nusxadan arxivlandi. Qaraldi: 20-aprel 2022-yil.
8. ↑  „Совпель продлил контракт с "Энергетиком-БГУ". 15-yanvar 2020-yilda asl nusxadan arxivlandi. Qaraldi: 20-aprel 2022-yil.
9. ↑  „Energetyk-BGU vs. Slavia" (en). *soccerway.com* (1-dekabr 2019-yil). 7-may 2021-yilda asl nusxadan arxivlandi. Qaraldi: 20-aprel 2022-yil.
10. ↑  „"Энергетик-БГУ" продлил контракт с Совпелем, пролонгировал аренду Мирошникова и расстался со Сквирой". 16-yanvar 2021-yilda asl nusxadan arxivlandi. Qaraldi: 20-aprel 2022-yil.
11. ↑  „Забелин, Совпель и Владислав Васильев перешли в узбекский "Андижан"". 2-avgust 2021-yilda asl nusxadan arxivlandi. Qaraldi: 20-aprel 2022-yil.
12. ↑  „Andijan vs. Turan" (en). *soccerway.com* (31-iyul 2021-yil). 5-dekabr 2021-yilda asl nusxadan arxivlandi. Qaraldi: 20-aprel 2022-yil.
13. ↑  „Kokand-1912 vs. Andijan" (en). *soccerway.com* (25-sentabr 2021-yil). 27-oktabr 2021-yilda asl nusxadan arxivlandi. Qaraldi: 20-aprel 2022-yil.